
   1 priedas

1 b forma

RAJONO INFRASTRUKTŪROS OBJEKTŲ IR BŪSTO PRIEŽIŪROS, MODERNIZAVIMO IR PLĖTROS 
 PROGRAMOS APRAŠYMAS

	Biudžetiniai metai
	2020 metai

	Asignavimų valdytojas (-ai), kodas (-ai)
	Savivaldybės administracijos direktorius, 188718528

	Vykdytojas (-ai),  kodas (-ai)
	Komunalinio ūkio ir architektūros skyrius, A1
Turto valdymo skyrius, A5


	Programos pavadinimas
	RAJONO INFRASTRUKTŪROS OBJEKTŲ IR BŪSTO PRIEŽIŪRA, MODERNIZAVIMAS IR PLĖTRA
	Kodas
	06


	Programos parengimo argumentai
	Rajono savivaldybės aplinka formuojama, siekiant sukurti socialiniu, ekonominiu ir techniniu atžvilgiu pagrįstą, ekologiškai patikimą, estetišką ir efektyviai valdomą aplinką, atitinkančią besikeičiančios rajono bendruomenės ir pavienio žmogaus poreikius. 

Programa parengta, siekiant gerinti ir užtikrinti aplinkos kokybės gerinimą ir apsaugą, švaros ir tvarkos viešosiose vietose užtikrinimą, vietinės reikšmės kelių ir gatvių tiesimą, bei saugaus eismo sąlygų užtikrinimą, kapinių priežiūros organizavimą, kraštovaizdžio, savivaldybės įsteigtų saugomų teritorijų tvarkymą ir apsaugą, savivaldybės teritorijoje esančių želdynų, želdinių apsaugą, tvarkymą ir kūrimą, savivaldybės saugomų teritorijų steigimą, apsaugą ir tvarkymą. 
Savivaldybės ir socialinio būsto fondo plėtros programa parengta vadovaujantis Lietuvos Respublikos paramos būstui įsigyti ar išsinuomoti įstatymu ir reglamentuoja Alytaus rajono savivaldybės būsto ir socialinio būsto fondo plėtrą.

Planuojamų įsigyti savivaldybės ir socialinių būstų dydžiai numatomi pagal Lietuvos Respublikos paramos būstui įsigyti ar išsinuomoti įstatyme nustatytą socialinio būsto naudingojo ploto normatyvą, tenkantį vienam asmeniui ar šeimos nariui – turi būti pagrįsti asmenų ir šeimų, įrašytų į sąrašus socialiniam būstui išsinuomoti ar neįrašytų į sąrašus asmenų ir šeimų, kuriems rajono savivaldybės tarybos nustatyta tvarka savivaldybės būstas gali būti išnuomojamas socialinio būsto nuomos sąlygomis, šeimos narių skaičiumi ir jų socialiniais (neįgalumo, nedarbingumo) poreikiais. Rajono savivaldybei nuosavybės teise priklausantys pastatai (jų dalys) rekonstruojami, pritaikant juos socialinio būsto paskirčiai, jei šie pastatai ir patalpos nereikalingi arba negali būti efektyviai panaudoti savivaldybės funkcijoms vykdyti. Savivaldybės ir socialinio būsto fondas plėtojamas gyvenamosiose Alytaus rajono vietovėse, kuriose pagal Užimtumo tarnybos duomenis yra prognozuojama darbo jėgos paklausa. 

	Ilgalaikis prioritetas

 (pagal Alytaus rajono savivaldybės strateginį plėtros planą)
	Ekonomikos, verslo ir darnaus kaimo plėtros 
Veiklios visuomenės ugdymo, sveikatos ir socialinio vystymo 
	Kodas
	01
02

	Šia programa įgyvendinamas savivaldybės strateginis tikslas:
	Sudaryti palankią aplinką investicijų pritraukimui ir verslo plėtrai, turizmo vystymui, rajono infrastruktūros objektų ir būsto priežiūrai, užimtumo didinimui
	Kodas
	02

	Programos tikslas
	Gerinti gyvenimo kokybę seniūnijose, kuriant sveiką, saugią ir švarią aplinką. Pagal finansines galimybes rūpintis seniūnijai priskirtų gyvenamųjų vietovių plėtra.
	Kodas
	01

	Tikslo įgyvendinimo aprašymas: (aprašomi uždaviniai, priemonės, rezultato ir produkto kriterijai) 

01 uždavinys. Sudarytos sąlygos komunalinio ūkio paslaugų plėtrai. 
Įgyvendinant uždavinį atliekami šie darbai:  
− viešųjų erdvių priežiūra (šaligatvių valymas, žaliųjų plotų ir gėlynų priežiūra ir t. t.);

− eismo reguliavimo priemonių priežiūra ir remontas (prižiūrimi pastatyti kelio ženklai, įrengiami nauji kelio ženklai); 

− Alytaus rajono želdynų priežiūra, vadovaujantis Lietuvos Respublikos želdynų įstatyme numatytais bendraisiais želdynų apsaugos ir tvarkymo principais (vykdomi žalių plotų šienavimo darbai, medžių genėjimas, pjovimas); 

− Alytaus rajono kapinių priežiūra (prižiūrimos kapinės).
– vykdomas benamių gyvūnų gaudymas.
Taip pat, Alytaus rajono savivaldybės gyventojai bus skatinami įsirengti nuotekų šalinimo sistemas – bus skiriama 10 proc. savivaldybės parama. 
02 uždavinys. Sudaryti palankias sąlygas gyventojams atnaujinti ir modernizuoti gyvenamuosius namus bei gyvenamąją aplinką Alytaus rajone. 

Uždavinio įgyvendinimui pasitelkiamos dvi priemonės:
01 priemonė. Būsto struktūros ir jo gyvenamosios aplinkos gerinimas yra viena iš Alytaus rajono plėtros gairių pažangesnės visuomenės kūrimo kelyje. Praktika rodo, jog bendra butų savininkų veikla padeda pasiekti naują gyvenimo kokybę, kurią užtikrina sveika, ekologiška ir estetiškai patrauklesnė aplinka. Investicijos į pastatų atnaujinimą ir modernizavimą yra aktualios siekiant didesnės energetinės nepriklausomybės, taršos mažinimo bei efektyvaus namų ūkio biudžeto valdymo. Daugiabučių namų modernizavimas pagerins pastato ar inžinerinių sistemų fizines ir energines savybes. Būtinas techninės dokumentacijos rengimas.

02 priemonė. Aplinkos projektų valdymo agentūra (toliau – APVA) įgyvendina projektą „Neefektyviai biomasę naudojančių katilų keitimas namų ūkiuose“. Dalyvaudami šiame projekte gyventojai gali pretenduoti į kompensacines išmokas už neefektyvių biomasę naudojančių šildymo katilų pakeitimą į efektyvius biokuro katilus arba šilumos siurblius. Alytaus rajono savivaldybė, skatindama gyventojus dalyvauti šioje programoje, planuoja paremti visus namų ūkius, kuriems bus patvirtintos projekto registracijos formos. Pagal projekto aprašą, fizinis asmuo gaus 50 proc. negražinamąja subsidiją, kuri bus skiriama iš Europos Sąjungos struktūrinių fondų lėšų, o kita 50 proc. dalis katilo kainos tenka padengti namų ūkiams. Savivaldybė planuoja prisidėti 10 proc., mažindama namų ūkio dalį, vadinasi, pastarojo dalis lieka 40 proc. nuo visos įrenginio vertės. 
 03 uždavinys. Atlikti kasmetinius rajono kelių ir miestelių ir kaimų gatvių priežiūros darbus.

Vadovaujantis Vietos savivaldos įstatymu, už vietinės reikšmės kelių, gatvių, kitų susisiekimo komunikacijų būtiną infrastruktūros plėtrą yra atsakinga savivaldybė. Kelių eismo saugumo priemonės (kelių, gatvių remontas, ženklinimas, aptvėrimas) turi atitikti ES eismo saugumo reikalavimus. Bus atliekama savivaldybei priklausančių gatvių ir kelių priežiūra (žvyruotų gatvių lyginimas, gatvių asfaltbetonio dangos duobių taisymas, sniego valymas, pakelių šienavimas, kelių teisinė registracija).
04 uždavinys. Apšviesti rajono gyvenviečių gatves ir plėsti gatvių apšvietimo tinklus.

Gatvių apšvietimas yra labai svarbi eismo saugumo sąlyga. Įgyvendinant šį uždavinį užtikrinama gatvių apšvietimo tinklų priežiūra (vykdomi apšvietimo tinklų priežiūros ir remonto darbai, apmokama už suvartotą apšvietimui elektros energiją). Siekiant padidinti eismo saugumą, labai svarbu didinti gatvių apšvietimo infrastruktūros aprėptį. Todėl esant finansinėms galimybėms numatoma vykdyti gatvių apšvietimo infrastruktūros modernizavimo ir plėtros darbus rajono seniūnijose.
05 uždavinys. Užtikrinti komunalinio ūkio ir architektūros skyriaus veiklos efektyvumą ir rezultatyvumą.

Uždavinys įgyvendinamas pasitelkus šią priemonę – Komunalinio ūkio ir architektūros skyriaus veiklos organizavimas. Prie institucijos išlaikymo (valdymo) išlaidų priskiriama: priskaičiuotas darbo užmokestis ir socialinio draudimo įmokos; prekių ir paslaugų naudojimo išlaidos (komunalinės, ryšių paslaugos, transporto išlaikymas, spaudiniai, komandiruotės, kvalifikacijos kėlimas, materialiojo ir nematerialiojo turto nuoma ir kt.), taip pat darbo vietų įkūrimo, administracinių pastatų išlaikymo (įskaitant ir remontą) sąnaudos; darbdavių socialinės pašalpos; materialiojo ir nematerialiojo turto įsigijimo išlaidos.
06 uždavinys. Atnaujinti ir plėtoti vandens ir nuotekų tinklus.

Vandens tiekimo ir nuotekų tvarkymo infrastruktūros plėtra. Vertinant vandens tiekimo ir nuotekų tvarkymo infrastruktūros plėtros kryptis ir prioritetus, atsižvelgiama į esamą infrastruktūrą, gyventojų tankumą, jų skaičių bei ekonominį tikslingumą. Orientuojamasi į optimalų resursų panaudojimą vystant vandentiekio ir nuotekų tvarkymo infrastruktūrą. Planuojama atlikti Daugų vandens gerinimo įrenginių rekonstrukciją, pastatant naują, lengvų konstrukcijų pastatą bei išgręžiant naują vandens gręžinį.

Rezultato vertinimo kriterijai:

Gatvių apšvietimo šviestuvų skaičius nuo visų gatvių apšvietimo šviestuvų skaičiaus, proc. – 100;
Seniūnijų skaičius, kuriuose vykdoma infrastruktūros objektų priežiūra, modernizavimas ir plėtra, vnt. – 11

	Programos tikslas
	Didinti savivaldybės ir socialinio būsto fondą, kuris būtų nuomojamas mažas pajamas gaunantiems asmenims (šeimoms), turintiems teisę į socialinį būstą pagal Lietuvos Respublikos paramos būstui įsigyti ar išsinuomoti įstatymą
	Kodas
	02

	Tikslo įgyvendinimo aprašymas: Alytaus rajono savivaldybės administracijos 2019 m. gruodžio 1 d. duomenimis savivaldybės būsto fondą sudaro 95 būstai (23 savivaldybės būstų ir 72 socialinių būstų), kurių bendras plotas 4408,11 kv. m.

Alytaus rajono savivaldybės administracijos 2019 m. gruodžio 1 d. duomenimis į asmenų ir šeimų, turinčių teisę į paramą būstui išsinuomoti, sąrašą įrašyta 72 asmenys (šeimos). Pagal sąrašus: jaunų šeimų – 16; šeimų, auginančių tris ir daugiau vaikų (įvaikių) – 14; neįgaliųjų asmenų ir šeimų, kuriose yra neįgalūs asmenys – 13; 1 bendrasis (įrašomi asmenys ir šeimos, nepatenkantys į kitus sąrašus) – 28. Socialinio būsto Alytaus rajono savivaldybėje laukia 179 asmenų (kartu su visais šeimos nariais).

Lietuvos Respublikos paramos būstui įsigyti ar išsinuomoti įstatyme nustatyta, kad savivaldybių socialinio būsto fondo plėtra vykdoma statant naujus arba rekonstruojant ir pritaikant būsto paskirčiai esamus pastatus, perkant ar kitokiu būdu teisėtai įsigyjant gyvenamuosius namus, jų dalis, butus, taip pat savivaldybėms Valstybės ir savivaldybių turto valdymo, naudojimo ir disponavimo juo įstatyme nustatyta tvarka perimant valstybės reikmėms nereikalingas laisvas gyvenamąsias patalpas arba gyvenamąsias patalpas, kuriose gyvena asmenys. Šios programos tikslu siekiama padidinti Alytaus rajono savivaldybės ir socialinio būsto fondą siekiant išplėsti galimybes apsirūpinti būstu asmenims ir šeimoms, turintiems teisę į socialinio būsto nuomą, pagal Lietuvos Respublikos paramos būstui įsigyti ar išsinuomoti įstatymą bei įrašytiems į savivaldybės sudaromus asmenų ir šeimų, turinčių teisę į paramą būstui išsinuomoti sąrašus. Šio tikslo įgyvendinimas užtikrinamas įgyvendinant šį uždavinį:
01 uždavinys. Plėsti Alytaus rajono savivaldybės ir socialinio būsto fondą siekiant išplėsti galimybes apsirūpinti būstu asmenims ir šeimoms, turintiems teisę į socialinio būsto nuomą.  

Socialinio būsto fondo apimtį numatoma didinti nuosekliai, atsižvelgiant į gautas lėšas iš  valstybės biudžeto, savivaldybės biudžeto, būsto pardavimų, Europos Sąjungos ar kitų teisėtai gautų lėšų.  Įgyvendinant 01 priemonę „Savivaldybės ir socialinio būsto fondo plėtra“ išskiriamos tokios papriemonės: 
2020 metai
· Savivaldybės ir socialinių būstų pirkimas Alytaus rajone. Planuojama įsigyti 5 būstus (3 savivaldybės ir 2 socialinius būstus). Šiai papriemonei įgyvendinti numatomas preliminarus lėšų poreikis – 99000 Eur. 

· Numatoma dalies pastato, esančio Vilties g. 6, Miroslavo k., Miroslavo sen., Alytaus r. sav., rekonstrukcija. Planuojama įrengti 2 socialinius būstus. Šiai rekonstrukcijai įgyvendinti numatomas preliminarus lėšų poreikis – 40000 Eur. 
· Būstų nuoma ne trumpesniam kaip 5 metų laikotarpiui iš fizinių ir juridinių asmenų. Planuojama išsinuomoti 2 būstus. Šiai papriemonei numatomas reikalingas lėšų poreikis – 1200 Eur. 
2021 metai 

· Socialinių būstų pirkimas Alytaus rajone. Planuojama įsigyti 4 būstus. Šiai papriemonei įgyvendinti numatomas preliminarus lėšų poreikis – 52000 Eur. 
· Būstų nuoma ne trumpesniam kaip 5 metų laikotarpiui iš fizinių ir juridinių asmenų. Planuojama išsinuomoti 2 būstus. Šiai papriemonei numatomas reikalingas lėšų poreikis – 1200 Eur. 

2022 metai

· Socialinių būstų pirkimas Alytaus rajone. Planuojama įsigyti 3 būstus. Šiai papriemonei įgyvendinti numatomas preliminarus lėšų poreikis – 39000 Eur.

· Būstų nuoma ne trumpesniam kaip 5 metų laikotarpiui iš fizinių ir juridinių asmenų. Planuojama išsinuomoti 2 būstus. Šiai papriemonei numatomas reikalingas lėšų poreikis – 1200 Eur. 

Alytaus rajono savivaldybės ir socialinio būsto fondas gali būti padidintas:

1. statant naujus gyvenamosios paskirties vieno, dviejų, trijų ir daugiau butų (daugiabučius) pastatus (namus), ir juose įrengiant naujus socialinius būstus;

2. rekonstruojant ar remontuojant rajono savivaldybei nuosavybės teise priklausančius gyvenamosios paskirties pastatus, skirtus gyventi įvairių socialinių grupių asmenims (bendrabučius, vaikų namus, prieglaudas, globos namus, šeimos namus ir pan.), ir negyvenamosios paskirties pastatus, juose įrengiant socialinius būstus, tinkamus gyventi vienam asmeniui ar šeimai ir atitinkančius statybos bei specialiųjų normų (higienos, gaisrinės saugos ir kitų) reikalavimus, ir skirtus nuomoti socialinio būsto sąlygomis.

 3. perkant gyvenamosios paskirties vieno, dviejų, trijų ir daugiau butų (daugiabučius) pastatus (namus), atskirus butus, skirtus nuomoti savivaldybės ir socialinio būsto sąlygomis.

4. ne trumpesniam kaip 5 metų laikotarpiui išsinuomojant fiziniams ir juridiniams asmenims priklausančius būstus. 
Socialinio būsto fondo plėtra gali būti finansuojama iš Lietuvos Respublikos valstybės biudžeto lėšų, savivaldybės biudžeto lėšų, savivaldybės būsto pardavimo gautų lėšų, Europos Sąjungos paramos fondų lėšų, kitų teisėtai gautų lėšų.

Rajono savivaldybės administracija, atsižvelgdama į situaciją Alytaus rajono būsto rinkoje ir numatomas gauti lėšas, teikia rajono savivaldybės tarybai sprendimo projektą su siūlymu dėl savivaldybės ir socialinio būsto fondo plėtros būdo nustatymo. Sprendimą dėl savivaldybės socialinio būsto fondo plėtros būdo (statybos, pirkimo, rajono savivaldybei nuosavybės teise priklausančių pastatų rekonstravimo, negyvenamųjų patalpų pertvarkymo į gyvenamąsias patalpas) priima rajono savivaldybės taryba.

Rezultato vertinimo kriterijai:

Išnuomoti socialiniai būstai šeimoms, turinčioms teisę į socialinį būstą, vnt. – 6

Išnuomoti savivaldybės būstai šeimoms, turinčioms teisę į socialinį būstą, vnt. – 3

	Numatomas programos įgyvendinimo rezultatas: gerinant infrastruktūrą, didės privataus kapitalo grąža, gerės Alytaus rajono įvaizdis. Rajonas taps patogesnis ir jaukesnis gyventojams bei miesto svečiams. Pagerės infrastruktūros kokybė, patikimumas, bus sukurta aukštesnė gyvenimo kokybė. Bus geriau užtikrintas eismo dalyvių saugumas, pagerintos eismo sąlygos, sumažės autotransporto priemonių eksploatacinės išlaidos, kelionės laiko sąnaudos, transporto priemonių keliamas triukšmas. Bus palaikoma kokybiška ir švari aplinka, atitinkanti bendruomenės poreikius. Įgyvendinus kitą numatytą programą bus padidintas savivaldybės būsto fondas – 20 būstų (3 savivaldybės būstais ir 17 socialinių būstų). Padidintas būsto prieinamumas asmenims ir šeimoms, turintiems teisę į socialinio būsto nuomą, sudarytos geresnės sąlygos socialiai remtiniems asmenims apsirūpinti gyvenamuoju būstu, gerinti gyvenimo kokybę.

	Galimi programos vykdymo ir finansavimo variantai: Lietuvos Respublikos valstybės biudžeto lėšos, savivaldybės biudžeto lėšos, Kelių priežiūros ir plėtros programos lėšos, Lietuvos Respublikos valstybės biudžeto lėšos, savivaldybės būsto pardavimo gautos lėšos, Europos Sąjungos paramos fondų lėšos, kitos teisėtai gautų lėšos. 

	Veiksmai, numatyti Alytaus rajono savivaldybės strateginiame plėtros plane, kurie susiję su vykdoma programa: 
1 prioritetas. Ekonomikos, verslo ir darnaus kaimo plėtros. 1.1 tikslas. Plėtoti žemės ūkį, vystyti konkurencingą verslą. 1.3.1. uždavinys. Vystyti kokybiškos architektūros plėtrą. 1.3.2. uždavinys. Rengti teritorijų planavimo dokumentus, užtikrinant pažangų, augimą. 1.4. tikslas. Plėtoti ūkinės veiklos bei inžinerinę infrastruktūrą. 1.4.1. uždavinys. 

 Modernizuoti teritorijų apšvietimą. 1.4.2. uždavinys. Racionaliai naudoti gamtos išteklius.  1.4.3. uždavinys. Atnaujinti ir plėtoti vandens ir nuotekų tinklus. 1.4.4. uždavinys. Vykdyti aplinkos apsaugos stebėseną, gerinti kokybę. 1.4.5. uždavinys. Optimizuoti viešojo transporto sistemą ir darnią susisiekimo infrastruktūros plėtrą.1.4.6. uždavinys. Užtikrinti aplinkos apsaugą ir efektyvų atliekų tvarkymą.
2 prioritetas. Veiklios visuomenės ugdymo, sveikatos ir socialinio vystymo prioritetas. 2.3. tikslas. Užtikrinti socialinę aplinką rajono gyventojams. 2.3.5. uždavinys. Užtikrinti socialinio būsto kokybę, prieinamumą ir plėtrą socialiai pažeidžiamiems asmenims.

	Susiję įstatymai ir kiti svarbūs teisės aktai:  
· Lietuvos Respublikos vietos savivaldos įstatymas;

· Lietuvos Respublikos viešojo administravimo įstatymas;

· Lietuvos Respublikos energetikos įstatymas;

· Lietuvos Respublikos statybos įstatymas;

· Lietuvos Respublikos želdynų įstatymas;

· Lietuvos Respublikos paramos būstui įsigyti ar išsinuomoti  įstatymas;

· Kelių eismo taisyklės, patvirtintos Lietuvos Respublikos Vyriausybės 2002-12-11 nutarimu Nr. 1950 „Dėl Kelių eismo taisyklių patvirtinimo“;

· Lietuvos Respublikos energetikos ministro 2019 m. sausio 17 d. įsakymas Nr. 1-12 „Dėl 2014 – 2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.2-LVPA-V-111 priemonės „Katilų keitimas namų ūkiuose“ projektų finansavimo sąlygų aprašo Nr. 1 patvirtinimo“.

	Kita svarbi informacija:

